Държавен вестник, бр. 104, 2020 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  104
поредбата на чл. 8, ал. 2 от Наредбата има за 
непосредствен предмет регулиране на стой­
ността, която НЗОК заплаща за отпуснати 
лекарствени продукти от ПЛС по чл. 262, 
ал. 6, т. 1 от ЗЛПХМ; счита се, че посоче­
ните отношения са извън обхвата на подза­
коновата делегация по чл. 45, ал. 9 от ЗЗО, 
според която условията, редът, механизмът 
и критериите за заплащане на съответните 
лекарствени продукти, медицински изделия, 
диетични храни за специални медицински 
цели и високоспециализирани апарати/уре­
ди за индивидуална употреба по ал. 1, т. 11, 
12 и 15 се определят с наредба, издадена от 
министъра на здраве­опазването по предло­
жение на Надзорния съвет на НЗОК; видно 
от определения предмет на уредба (условия, 
ред, механизъм и критерии), подзаконовата 
уредба не включва регулиране на цените 
или стойността, която НЗОК заплаща; тези 
отношения са предмет на уредба в наред­
бата на Министерския съвет, издавана на 
основание чл. 261а, ал. 5 от ЗЛПХМ, според 
която Министерският съвет по предложение 
на министъра на здравеопазването определя 
с наредба условията и правилата за регули­
ране на цените на лекарствените продукти, 
заплащани от бюджета на НЗОК, както и 
условията и реда за регистриране на цените 
на лекарствените продукти, които се отпускат 
без лекарско предписание;
 – оспорената разпоредба противоречи на 
чл. 1 от Протокол № 1 към Конвенцията за 
защита правата на човека и основните свобо­
ди; лишаването на търговците на дребно от 
приход от извършваната стопанска дейност 
неправомерно засяга тяхната имуществена 
сфера и е пречка за мирно ползване на соб­
ствеността им;
– оспорената разпоредба противоречи на 
чл. 34 и чл. 49, § 2 от Договора за функцио­
нирането на Европейския съюз (ДФЕС); сочи 
се, че предвид постоянната и непротиворечива 
практика на Съда на ЕС (СЕС) всяка мярка 
от национален характер, която подкопава 
приложението на основните свободи или 
ограничава техния полезен ефект, е непри­
ложима; оспорената разпоредба препятства 
пълноценното реализиране на свободата на 
установяване по смисъла на чл. 49 от ДФЕС; 
непропорционалното и незаконосъобразно 
лишаване на търговците на дребно от приход 
от извършваната стопанска дейност е пряко 
свързано с упражняването на професията 
им; разпоредбата на чл. 8, ал. 2 от Наредбата 
ограничава пълното проявление на полезния 
ефект на правото на свободно установяване; 
нормативното отнемане на присъщия за сто­
панска дейност приход на търговците на дребно 
е непропорционално и тъй като предприяти­
ята на фармацевти от друга държава членка 
не биха влагали в извършването на дейност, 
която няма икономически стимули, тяхното 
установяване на територията на Република 
България се явява препятствано;
– оспорената разпоредба противоречи на 
чл. 6, ал. 2 и 5 от АПК; несъразмерното уп­
ражняване на предоставеното от закона право­
мощие е равностойно на злоупотреба с власт, 
което има за последица недействителност 
на издадения подзаконов административен 
акт; министърът на здравеопазването, като е 
лишил търговците на дребно от приходи от 
стопанската им дейност, е засегнал несъраз­
мерно правната сфера на субектите, както и 
тази на потребителите, и е причинил вреди, 
несъизмерими с преследваната цел.
Иска се отмяна на разпоредбата на чл. 8, 
ал. 2 от Наредбата. Жалбоподателят иска да 
му бъдат присъдени направените разноски и 
адвокатско възнаграждение за един адвокат.
Ответникът – министърът на здравеопазва­
нето, чрез процесуалния си представител по 
делото оспорва жалбата и иска отхвърлянето 
є. Подробни съображения по оспорването са 
изложени в писмена защита, които се поддър­
жат и в съдебно заседание. Сочи се, че про­
цедурата за издаване на Наредбата е спазена, 
като доказателство за това е Решение № РД-
НС-04-81 от 18.12.2018 г. на Надзорния съвет 
на НЗОК, с което Наредбата е предложена 
на министъра на здравеопазването. Проектът 
на наредба заедно с мотивите към него са 
разгледани от компетентния орган, видно от 
доклад № 09-00-161/19.12.2018 г. на заместник-
министър д-р Бойко Пенков и протокол от 
заседанието на ръководството на MЗ № 49 
(РР-49/19.12.2018 г.). Поддържа становището, 
че проектът на наредба заедно с мотивите към 
него е публикуван на интернет страницата на 
MЗ и на Портала за обществени консултации. 
Всички постъпили предложения и становища 
са разгледани от министъра на здравеопазва­
нето, видно от доклад № 09-00-16/12.02.2019 г. 
от заместник-министъра до министъра на здра­
веопазването. Относно приложения 14-дневен 
срок за обсъждане на проекта на наредбата се 
обосновава със сключването на предстоящите 
договори за договорените за 2019 г. отстъпки 
под формата на възстановяване на разходи 
(компенсация), въвеждането на механизма, 
гарантиращ предвидимост и устойчивост 
на бюджета на НЗОК. Описаните дейности 
следва да се прилагат за всички лекарствени 
продукти, заплащани напълно или частично 
от НЗОК през периода 1.01.2019 – 31.12.2019 г., 
както и за всеки следващ едногодишен срок 
от 1 януари до 31 декември на съответната 
календарна година. Навежда доводи, че се 
касае за разходване на публични средства 
и новите правила за отстъпките на лекар­
ствените продукти, заплащани от НЗОК, са 
въведени чрез преходните и заключителните 
разпоредби на Закона за бюджета на НЗОК